**Frøya Øyråd 14. april 2016**

**Møterom A**

**Frøya kommune**

**Kl 1700**

**Tilstede:**

Olga R. Johansen, Lilly Gården, Merete Aarvik Madsvaag, Anton Ulrik Ervik, Elin Wahl, Håvard Holte Os, Torfinn Hansen, Sverre Haarstad, Hjørdis Årvik.

**Saker**

* **Godkjenning av saksliste.**

Elin ber om at vi skriver spesifikt i innkallingen om endringer i tid og sted. Ingen merknader for øvrig.

* **Orientering fra Mattis om omsorgsboliger i Mausund**
* Kommunen bygger og eier bolig for heldøgns omsorg. Dette gjøres sentralt på Sistranda blant annet for å kunne utnytte personalbasene, legekontor, fysioterapeut, etc.
* Seniorboliger og lettere tilpassede boliger bygges privat.
* Frøya kommune tar initiativ til en dialog med de som er interessert i seniorboliger og aktuelle interesser for utbygging av slike boliger på Mausund.
* Kommunen kan bidra med veiledning og eventuell søknad om Husbankfinansiering av boligene.
* **Varaordfører informerer om politisk tanke om bruk av Frøya Øyråd.**

Vi ønsker øyrådet som en medspiller og støttespiller i saker som angår øyrekken. Dette må vi ha en politisk diskusjon på og sammen må vi forme samspillet. Det er pr i dag ikke bestilt sak fra rådmann. Når det gjelder midlene til grønne konsesjoner ønsker vi at øyrådet vil være en høringsinstans, gi råd etc – dette er bare noe vi ha snakket om. Det må lages statuetter vedrørende de pengene som er satt av til Øyrekken.

* **Valg av vara til styringsgruppen for folkehøgskolen.**

Anton Ulrik Ervik inn som vara.

* **Orientering om Øyrekka folkehøgskole AS, v/styreleder Joar Johansen.**
* Idrettslaget har stiftet et selskap som har som formål å etabler en folkehøgskole i Øyrekka.
* **Evt.**

**Møter og varsling:**

Når vi ikke kan møte til Frøya Øyråd melder man fra til Hjørdis og sier fra til sin vara slik at den kan stille.

**Grønne konsesjoner til øyrekka:**

Håvard skriver brev til ordfører der vi ber om at det blir laget statuetter for grønne konsesjonspenger. Ber også om å bli høringsinstans i forhold til statuttene.

**Drosjeløyve Mausund**

Drosje på Mausund – vurdere å si opp sitt løyve.

**Syketransport:**

* Varetransport på melk og kjøtt har forkjørsrett, men det er ingen forkjørsrett ved syketransport, annet enn når legene skriver rekvisisjon om at pasienten behøver akutt hjelp og må med. Man får ikke forkjørsrett for å dra til behandling som fysioterapeut, dialyse etc. Er ferga eller Frovær full med biler fra Mausund, må folk vente.
* Varsling om endring i ruter. Ferga på verksted nå, dette fikk vi vite fem over ett i går – dette gjør at timer til lege etc vanskeliggjøres.

Olga skriver brev til ordfører og rådmann vedrørende forkjørsrett på syketransport for rekvisisjonskjøring eller turer bestilt via kjørekontoret.

Sign